turjo4nis/wikipedia-bn-dump-20250701 huggingface dataset:
হিংগলবাজ

হিংগলবাজ(বৈজ্ঞানিক নাম: Charaxes bernardus (Fabricius)) এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য। হিংগলবাজ এর ডানার উপরের অংশের রঙ লালচে বাদামী অথবা ফিকে কমলা-বাদামী বর্ণের হয়। ডানার শীর্ষে বাদামী অথবা কালো ছোপ থাকে এবং ডানার ধারে ছোট ছোট কালো দাগ দেখা যায়। ডানার নিচের দিকের অংশে অসমান ঢেউ খেলানো কালচে বাদামী ছোপ এবং সাদাটে আঁকাবাঁকা পটি থাকে।

আকার 
হিংগলবাজ এর প্রসারিত অবস্থায় ডানার আকার ৮০-১০০ মিলিমিটার দৈর্ঘ্যের হয়।

উপপ্রজাতি 
হিংগলবাজ এর উপপ্রজাতিসমূহ হল- 
Charaxes bernardus bernardus 
Charaxes bernardus acolus Fruhstorfer 
Charaxes bernardus agna Moore, 1878
Charaxes bernardus ajax Fawcett, 1897 
Charaxes bernardus bajula Staudinger, 1889 
Charaxes bernardus baliensis Joicey & Talbot, 1922 
Charaxes bernardus basilisae Schröder & Treadaway, 1982
Charaxes bernardus baya (Moore, 1857)  
Charaxes bernardus crepax Fruhstorfer, 1914 Charaxes bernardus cybistia FruhstorferCharaxes bernardus enganicus Fruhstorfer, 1904Charaxes bernardus hainanus Gu, 1994 Charaxes bernardus hemana Butler, 1870 Charaxes bernardus hierax C. & R. Felder, [1867] Charaxes bernardus hindia Butler, 1872Charaxes bernardus kangeanensis Hanafusa, 1990Charaxes bernardus mahawedi Fruhstorfer Charaxes bernardus mirabilis Hanafusa, 1989Charaxes bernardus mitschkei Lathy, 1913 
Charaxes bernardus phlegontis Fruhstorfer
Charaxes bernardus repetitus Butler, 1896 
Charaxes bernardus siporanus Hanafusa, 1992
Charaxes bernardus siporaensis Hanafusa, 1992)
Charaxes bernardus varenius Fruhstorfer

ভারতে প্রাপ্ত উপপ্রজাতি 
ভারতে প্রাপ্ত হিংগলবাজ এর উপপ্রজাতিসমূহ হল-
 Charaxes bernardus hierax Felder & Felder, 1866 –	Variable Tawny Rajah

বিস্তার 
এই প্রজাতি ভারত এর (সিকিম থেকে অরুণাচল প্রদেশ ও উত্তর-পূর্ব ভারত), নেপাল, ভুটান এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

পশ্চিমবঙ্গে প্রাপ্ত নিমফ্যালিডি গোত্রের প্রজাপতি
ভারতের প্রজাপতি
অরুণাচল প্রদেশে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
১৭৯৩-এ বর্ণিত প্রজাপতি
সিঙ্গাপুরের প্রজাপতি
মালয়েশিয়ার প্রজাপতি
বাংলাদেশ কমার্স ব্যাংক লিমিটেড

বাংলাদেশ কমার্স ব্যাংক লিমিটেড বাংলাদেশের একটি বেসরকারি বাণিজ্যিক ব্যাংক। এটি ১৯৯৮ সালের ১ জুন ব্যাংক কোম্পানি আইন ১৯৯১- এর অধীনে প্রতিষ্ঠিত হয় এবং কোম্পানি আইন ১৯৯৪-এর অধীনে পাবলিক লিমিটেড কোম্পানি হিসেবে নিবন্ধিত হয়। ব্যাংকটির প্রধান কার্যালয় ৫২-৫৩, দিলকুশা বাণিজ্যিক এলাকা, মতিঝিল, ঢাকা, বাংলাদেশে অবস্থিত।

ইতিহাস 
বাংলাদেশ কমার্স অ্যান্ড ইনভেস্টমেন্ট লিমিটেড অবসায়নের মাধ্যমে বাংলাদেশ কমার্স ব্যাংক লিমিটেড প্রতিষ্ঠিত হয়। বাংলাদেশ কমার্স অ্যান্ড ইনভেস্টমেন্ট লিমিটেড ২৭ জানুয়ারি ১৯৮৬ সালে ব্যাংক বহির্ভূত আর্থিক প্রতিষ্ঠান হিসেবে প্রতিষ্ঠিত হয়ে ব্যবসায় পরিচালনা করছিল। কিন্তু, ১৯৯২ সালে প্রতিষ্ঠানটি গভীর তারল্য সংকটে পরে, ফলে বাংলাদেশ ব্যাংক এটির কার্যক্রম পরিচালনায় নিষেধাজ্ঞা দিয়ে প্রশাসক নিয়োগ দেয়। পরবর্তীতে, বাংলাদেশ ব্যাংকের সুপারিশক্রমে বাংলাদেশ সরকার প্রতিষ্ঠানটিকে বিলুপ্ত ঘোষণা করে ১৯৯৮ সালের ১ জুন বাংলাদেশ কমার্স ব্যাংক প্রতিষ্ঠা করে। ব্যাংকটি পরিচালনায় সরকার ৯ সদস্যবিশিষ্ট একটি পরিচালনা পর্ষদ নিয়োগ দেয়। ১৯৯৯ সালের ১৬ সেপ্টেম্বর বাংলাদেশ কমার্স ব্যাংক লিমিটেড তফশিলি বাণিজ্যিক ব্যাংক হিসেবে কার্যক্রম শুরু করে।

পরিচালনা 
বর্তমানে ব্যাংকটি পরিচালনায় ১০ সদস্যের একটি পরিচালনা পর্ষদ নিয়োজিত রয়েছেন। অন্যদিকে, এটির সার্বিক কার্যক্রম সম্পন্ন ও তত্বাবধানে একটি ব্যবস্থাপনা কমিটি রয়েছে। পরিচালনা পর্ষদের বর্তমান চেয়ারম্যান ইঞ্জিঃ রশিদ আহমেদ চৌধুরী এবং প্রধান নির্বাহী কর্মকর্তা ও ব্যবস্থাপনা পরিচালক মোঃ তাজুল ইসলাম

মালিকানা
ব্যাংকটির মালিকানার প্রায় ৫১ শতাংশ রয়েছে সোনালী ব্যাংক পিএলসি, জনতা ব্যাংক পিএলসি, অগ্রণী ব্যাংক পিএলসিসহ স্বায়ত্তশাসিত বিভিন্ন সরকারি প্রতিষ্ঠানের হাতে এবং বাকি ৪৯ শতাংশ মালিকানা বিভিন্ন ব্যক্তি ও বেসরকারি প্রতিষ্ঠানের হাতে।

অনিয়ম

তথ্যসূত্র

আরও দেখুন
বাংলাদেশের ব্যাংকের তালিকা

বাংলাদেশের বেসরকারি ব্যাংক
১৯৯৯-এ প্রতিষ্ঠিত ব্যাংক
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
১৯৯৯-এ বাংলাদেশে প্রতিষ্ঠিত
বাংলাদেশ জাতীয় মহিলা অনূর্ধ্ব-১৭ ফুটবল দল

বাংলাদেশ অনূর্ধ্ব-১৭ জাতীয় নারী ফুটবল দল এএফসি অনূর্ধ্ব-১৭ মহিলা চ্যাম্পিয়নশিপ এবং ফিফা অনূর্ধ্ব-১৭ মহিলা চ্যাম্পিয়নশিপ ফুটবলে বাংলাদেশের প্রতিনিধিত্ব করে। বাংলাদেশ ফুটবল ফেডারেশন এর নিয়ন্ত্রক। দলটি ২০১৭ সালের সেপ্টেম্বর মাসে থাইল্যান্ডে অনুষ্ঠিত হওয়া ২০১৭ এএফসি অনূর্ধ্ব-১৬ মহিলা চ্যাম্পিয়নশিপে খেলার যোগ্যতা অর্জন করে। ২০১৯ সালেও তারা থাইল্যান্ডে অনুষ্ঠিতব্য এএফসি অনূর্ধ্ব ১৬ চ্যাম্পিয়নশিপে খেলার যোগ্যতা অর্জন করে।

প্রশিক্ষক দল

খেলোয়াড়

বর্তমান স্কোয়াড
''নিম্নলিখিত খেলোয়াড়দের ২০১৭ এএফসি অনূর্ধ্ব-১৬ প্রমীলা চ্যাম্পিয়নশিপ বাছাই এর জন্য ডাকা হয়।

ম্যাচ সূচি এবং ফলাফল

বিগত ম্যাচ

আসন্ন ম্যাচ

তথ্যসূত্র

বাংলাদেশের জাতীয় ক্রীড়া দল
বাংলাদেশ জাতীয় মহিলা ফুটবল দল
জাতীয় মহিলা অনূর্ধ্ব-১৭ ফুটবল দল
এশিয়ান মহিলা জাতীয় অনূর্ধ্ব-১৭ অ্যাসোসিয়েশন ফুটবল দল
বাংলাদেশের নারী ফুটবল
বাংলাদেশে যুব ফুটবল
মিলোস রায়োনিক

মিলোস রায়োনিক একজন কানাডিয়ান পেশাদার টেনিস খেলোয়াড়।

ব্যক্তিগত জীবন 
মিলোস রায়োনিক ১৯৯০ সালের ২৭ ডিসেম্বর মন্টিনিগ্রোর সার্ব অধ্যুষিত এলাকায়  জন্মগ্রহণ করেন। মাত্র ৩ বছর বয়েসে ১৯৯৪ সালে তার পরিবারসহ কানাডায় চলে আসে। তার পিতা-মাতা দুজনই প্রকৌশলী।

ক্রীড়াজীবন 

৬ বছর বয়সে ব্রামেলি টেনিস ক্লাবে ভর্তি হন। ২০০৩ সালে ১২ বছর বয়সে আন্তর্জাতিক টেনিস ফেডারেশন আয়োজিত একটি প্রতিযোগিতায় অংশগ্রহণ করেন। ২০০৬ সালে তিনি 'প্রিন্স কাপ ডাবল' জয় করেন।

অলিম্পিক 
জিকা ভাইরাসে আক্রান্ত হওয়ার আশঙ্কায় তিনি ২০১৬ সালে রিও অলিম্পিকে অংশগ্রহণ করেনি।

হোপম্যান কাপ 
২০১৪ সালে কানাডায় অনুষ্ঠিত হোপম্যান কাপের শিরোপা জেতেন।

তথ্যসূত্র

বহিঃসংযোগ 
 Official website 
 Milos Raonic at the Association of Tennis Professionals
 Milos Raonic  at the International Tennis Federation
 Milos Raonic at the Davis Cup

টেনিস খেলোয়াড়
১৯৯০-এ জন্ম
জীবিত ব্যক্তি
কানাডার নাগরিকীকৃত নাগরিক
টেনিস ধারাভাষ্যকার
২০১২ গ্রীষ্মকালীন অলিম্পিকের টেনিস খেলোয়াড়
৮ নং ক্রোমোজোম (মানবদেহ)

৮ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমের দুই সেট থাকে। ৮ নং ক্রোমোসমে ১৪৫ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪.৫ থেকে ৫.০%।

ক্রোমোজোমটিতে দুইটা বাহু আছে, ৮p এবং ৮q। সংক্ষিপ্ত বাহু ৮p তে আছে ৪৫ মিলিয়ন ভিত্তি জোড়া, যা জিনোমের প্রায় ১.৫% এবং ৪৮৪টি জীন ও ১১০টি সিউডোজিন (এগুলোর প্রোটিন তৈরীর ক্ষমতা নেই) ধারণ করে; এর প্রায় ৮% জীন মস্তিষ্কের উন্নয়ন  এবং অন্যান্য কাজ করে, আর প্রায় ১৬% ক্যান্সারে জড়িত। ৮p র রয়েছে উচ্চমাত্রার মিউটেশন ক্ষমতা, যার প্রভাবে মানুষ আর শিম্পাঞ্জীর মধ্যে বিশাল জেনেটিক পার্থক্য লক্ষ করা যায়। এর ফলে বুঝা যায় উচ্চ মাত্রার পরিব্যক্তির ফলে মানব মস্তিষ্কের বিবর্তন ত্বরান্বিত হয়েছে, অর্থাৎ মানব মস্তিষ্কের বিবর্তনে এ পরিব্যক্তির অবদান আছে।

গবেষকগণ প্রত্যেক ক্রোমোজোমে অবস্থিত জিনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোজোম ৮ সম্ভবত ৭০০ থেকে ১০০০ টা জিন ধারণ করে।

জিন

জিন 
নিচে মানব ক্রোমোজোম ৮ এর জিন গণনা অনুমানের কয়েকটি দেয়া হল। গবেষকরা জিন শনাক্তকরণ-এ ভিন্ন উপায় অবলম্বন করায় প্রত্যেক ক্রোমোজোমে জিনসংখ্যা ভিন্ন হয়। বিভিন্ন প্রকল্পের মধ্যে সহযোগিতামূলক ঐক্যমত্য কোডিং সিকোয়েন্স প্রকল্প (সিসিডিএস) একটি অত্যন্ত রক্ষণশীল কৌশল গ্রহণ করে।  সুতরাং সিসিডিএসের জিন সংখ্যার পূর্বাভাস মানব প্রোটিন-কোডিং জিনের মোট সংখ্যার নিম্নসীমার প্রতিনিধিত্ব করে

জিন তালিকা 

নিচে মানব ক্রোমোজোম ৮ এর জিনের আংশিক তালিকা রয়েছে। সম্পূর্ণ তালিকার জন্য ডানদিকে তথ্যছকে লিঙ্কটি দেখুন।

ব্যাধি এবং অসুস্থতা
ক্রোমোজম ৮ এর সাথে সম্পৃক্ত নিম্নোক্ত রোগসমূহ দেখা যায়:

তথ্যসূত্র

বহিঃসংযোগ 

২৩ নং ক্রোমোজোম (মানবদেহ)

ক্রোমোজোম (মানবদেহ)
জলতাপীয় রন্ধ্র

পৃথিবীপৃষ্ঠের ফাটল বা রন্ধ্র দিয়ে যখন ভূতাপের ফলে উত্তপ্ত পানি নির্গত হয়, তখন সেই রন্ধ্র, ফাটল বা চিড়কে জলতাপীয় রন্ধ্র বলে। গভীর সমুদ্রে যখন লবণাক্ত পানি আগ্নেয় ম্যাগমার সাথে মিশ্রিত হয় তখনই জলের তাপমাত্রা ৩৫০ ডিগ্রি সেলসিয়াস পর্যন্ত পৌঁছে। এই রন্ধ্র অন্য গ্রহেও পাওয়া যায়। তবে পৃথিবীতে সাধারণত সক্রিয় আগ্নেয়গিরির আশেপাশে, হটস্পটে, যেখানে মহাদেশীয় পাতগুলির মধ্যে সংঘর্ষ হয়, বা একে অন্যের উপর দিয়ে চলে যায়, সেসমস্ত জায়গায় পাওয়া যায়। ১৯৭৭ সালে প্রথম গ্যালাপোগাস দ্বীপের আশেপাশে আবিষ্কৃত হয় সমুদ্রের জলতাপীয় রন্ধ্র।

তথ্যসূত্র 

ভূমিরূপ
অর্থনৈতিক ভূতত্ত্ব
জলরাশি
আগ্নেয়গিরিবিজ্ঞান
৯ নং ক্রোমোজোম (মানবদেহ)

৯ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৮ নং ক্রোমোসমে ১৩৮ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৯ সম্ভবত ৮০০ থেকে ১২০০ টা জীন ধারণ করে।

তথ্যসূত্র

বহিঃসংযোগ 

ক্রোমোজোম (মানবদেহ)
৭ নং ক্রোমোজোম (মানবদেহ)

৭ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৭ নং ক্রোমোজোমে ১৫৯ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫ থেকে ৫.৫%।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৭ সম্ভবত ১০০০ থেকে ১৪০০টি জীন ধারণ করে। এটা হোমিওবক্স জীনগুচ্ছও ধারণ করে।<ref name="Hillier 2003"></bn></ref>

জিনঘটিত রোগ

 ৭পি২২.১ মাইক্রোডুপ্লিকেশন সিনড্রোম
 আর্জিনিনোসাক্সিনিক অ্যাসিডিউরিয়া
 সেরিব্রাল ক্যাভার্নাস ম্যালফরমেশন
 চারকট–মেরি–টুথ রোগ
 কোলেস্ট্যাসিস, প্রোগ্রেসিভ ফ্যামিলিয়াল ইন্ট্রাহেপাটিক ৩
 সিট্রুলিনেমিয়া, টাইপ ২,
 জন্মগত ভাস ডিফারেন্সের অনুপস্থিতি
 সিস্টিক ফাইব্রোসিস
 ডেভেলপমেন্টাল ভার্বাল ডিসপ্রাক্সিয়া
 ডিস্টাল স্পাইনাল মাসকুলার অ্যাট্রফি, টাইপ ৫
 এলার্স–ডানলস সিনড্রোম
 হেমোক্রোমাটোসিস, টাইপ ৩
 হেরেডিটারি ননপলিপোসিস কোলোরেক্টাল ক্যান্সার ৪
 লিসেনসেফালি সিনড্রোম, নরম্যান–রবার্টস টাইপ
 মারফান সিনড্রোম
 ম্যাপল সিরাপ ইউরিন রোগ
 maturity onset diabetes of the young টাইপ ৩
 মিউকোপলিস্যাকারাইডোসিস টাইপ ৭ or স্লাই সিনড্রোম
 লিম্ব-গার্ডল মাসকুলার ডিসট্রফি
 মায়েলোডিসপ্লাস্টিক সিনড্রোম

তথ্যসূত্র

বহিঃসংযোগ 

ক্রোমোজোম (মানবদেহ)
বিগ বস ৮

বিগ বস ৮ হলো ভারতীয় টেলিভিশন অনুষ্ঠান বিগ বসের ৮ম আসর ছিল। এটি ২১ সেপ্টেম্বর ২০১৪ হতে কালারসে সম্প্রচারিত হয়েছে। এবং ৩ জানুয়ারী ২০১৫-এ ৫ চূড়ান্ত প্রতিযোগীদের নিয়ে এই অনুষ্ঠানটি শেষ হয়েছে। বিগ বস হচ্ছে বিগ ব্রাদারের ভারতীয় সংস্করণ। সালমান খান এই অনুষ্ঠানটি ৪র্থ বারের মতো উপস্থাপনা করেছেন। এবং ভোডাফোন ইন্ডিয়ার সাথে ৫ বছরের চুক্তি শেষ হওয়ার পরে স্নেপডিলকে এই আসরের নতুন উপস্থাপনা পৃষ্ঠপোষক নির্ধারণ করা হয়েছিল।

ফাইনালে ৫ জন চ্যাম্পিয়ন নির্ধারণের পর, ৪ জানুয়ারী ২০১৫-এ এই আসরের আরেকটি অধ্যায় বিগ বস হাল্লা বোল শুরু করা হয়েছিল। এটা মূল অনুষ্ঠানের সাথে মিশে যায় এবং একই ঘরে অনুষ্ঠানটি শুরু হয়েছিল। পরাতন আসরের ৫ জন প্রতিযোগী বিগ বস ৮-এর ৫ জন চ্যাম্পিয়নের সাথে প্রতিযোগিতা করার জন্য এই ঘরে প্রবেশ করে। সালমান খান বজরঙ্গি ভাইজান ছবির শুটিং-এ ব্যস্ত থাকার কারণে, বিগ বস হাল্লা বোলের জন্য ফারাহ খানকে নতুন উপস্থাপক নির্ধারণ করা হয়েছিল।

তথ্যসূত্র

বহিঃসংযোগ

বিগ বসের মৌসুম
বিগ বসের (হিন্দি টিভি ধারাবাহিক) মৌসুম
২০১৪-এ ভারতীয় টেলিভিশন মৌসুম
২০১৫-এ ভারতীয় টেলিভিশন মৌসুম
৬ নং ক্রোমোজোম (মানবদেহ)

৬ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৬ নং ক্রোমোসমে ১৭০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫.৫ থেকে ৬.০%। এটা ধারণ করে মেজর হিসটোকমপ্যাটিবিলিটি কমপ্লেক্স, যা আবার ধারণ করে একশয়ের অধিক জীন। এর সাথে ইমিউন প্রতিক্রিয়া এর সম্পর্ক আছে এবং অঙ্গ প্রতিস্থাপন-এ এটা গুরুত্বপূর্ণ ভূমিকা পালন করে।

গবেষকগণ প্রত্যেক ক্রোমোজোমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৬ সম্ভবত ২০০০ থেকে ২০৫৭টি জীন ধারণ করে।  ২০০৩ এর গবেষণা অনুসারে ক্রোমোসম ৬ এ ১৫৫৭ টা জীন এবং ৬৫৩টা সুডোজীন আছে।

তথ্যসূত্র

বহিঃসংযোগ 

ক্রোমোজোম (মানবদেহ)
৫ নং ক্রোমোজোম (মানবদেহ)

৫ নং ক্রোমোসম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৫ নং ক্রোমোসমে ১৮১ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৬%।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৫ সম্ভবত ৯০০ থেকে ১৩০০টি জীন ধারণ করে।
ক্রোমোসোম ৫ দায়ী বৃদ্ধিতে (কোষ বিভাজনে) এবং উন্নয়নে। এর ফলে অনেকসময় ক্যান্সারও হতে পারে। উদাহরণস্বরুপ অ্যাকুইট মায়েলয়েড লিউকেমিয়া (AML)।

তথ্যসূত্র

বহিঃসংযোগ 

ক্রোমোজোম (মানবদেহ)
৪ নং ক্রোমোজোম (মানবদেহ)

৪ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৪ নং ক্রোমোজোমে ১৮৬ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৬ থেকে ৬.৫%।

তথ্যসূত্র

বহিঃসংযোগ 

ক্রোমোজোম (মানবদেহ)
৩ নং ক্রোমোজোম (মানবদেহ)

৩ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৩ নং ক্রোমোজোমে প্রায় ২০০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর প্রায় ৬.৫%।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৩ সম্ভবত ১,১০০ থেকে ১,৫০০টি জীন ধারণ করে।

তথ্যসূত্র

বহিঃসংযোগ 

ক্রোমোজোম (মানবদেহ)
২ নং ক্রোমোজোম (মানবদেহ)

২ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের এক জোড়া। মানুষের সাধারণত ক্রোমোজোমে দুই সেট থাকে। ২ নং ক্রোমোজোমে ২৪২ মিলিয়ন ভিত্তি জোরা (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৮%। ২ নং ক্রোমোজোম হল মানবদেহের ২য় বৃহত্তম ক্রোমোজোম।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ২ সম্ভবত ১৪৯১টি জীন ধারণ করে। ক্রোমোজোম ২ এ HOXD homeobox নামক জীনগুচ্ছ আছে।

বিবর্তন 

মানুষ ব্যতীত হোমিনিডের সকল সদস্য যেমন নিয়ানডার্থাল, এবং Denisovans এর থেকে ক্রোমোজোমের ২৪ জোড়া আছে। 
মানুষের আছে ২৩ জোড়া ক্রোমোজোম। মানুষের ২ নং ক্রোমোজোম হচ্ছে আদি ক্রোমোজোম জোড়ার ফিউশনের ফলাফল।

এই দাবীর পক্ষে প্রমাণসমূহ:

দুইটি নরবানরের ক্রোমোজোমের মিলিত ফলাফলই মানুষের ২ নং ক্রোমোজোম। মানুষের সবচেয়ে কাছের আত্মীয় শিম্পাঞ্জীর সাথে ২নং ক্রোমোজোমের ডিএনএ এর সজ্জার প্রায় সম্পূর্ণ  মিল রয়েছে। কিন্তু শিম্পাঞ্জীর ক্ষেত্রে এই সাদৃশ্য দুইটি আলাদা ক্রোমোজোমে খুজে পাওয়া যায়। এই মিল দূরের আত্মীয় গরিলা এবং ওরাং ওটাং এর ক্ষেত্রেও দেখা যায়।
 নিষ্ক্রিয় সেন্ট্রোমিয়ারের উপস্থিতি। সাধারণত একটি ক্রোমোজোমে একটিই সেন্ট্রোমিয়ার থাকে।কিন্তু ২ নং ক্রোমোজোমে একটি সেন্ট্রোমেয়ারের পাশাপাশি আরেকটি নিষ্ক্রিয় সেন্ট্রোমিয়ার আছে।
 নিষ্ক্রিয় টেলোমিয়ার এর উপস্থিতি। এগুলো সাধারণত পাওয়া যায় ক্রোমোজোমের শেষ অংশে। কিন্তু ২ নং ক্রোমোজোমের ক্ষেত্রে মধ্যখানে অতিরিক্ত টেলোমিয়ারের সিকুয়েন্স খুজে পাওয়া গেছে।

গবেষক J. W. IJdo এর মতে, " আমরা উপসংহার টানতে পারি এইভাবে যে, কসমিড (cosmids) c8.1 এবং c29B এর মধ্যে লোকাসের ক্লোন হয়েছে যা আদি টেলোমিয়ার -টেলোমিয়ারের ফিউশনের অবশিষ্টাংশ।এটা একটি বিষয়ের দিকেই আলোকপাত করে। আর তা হল: দুইটি আদি নরবানরের ক্রোমোজোমের(ape chromosome) ফিউশনই মানুষের ২ নং ক্রোমোজোম সৃষ্টি করেছে।"

তথ্যসূত্র

বহিঃসংযোগ 

ক্রোমোজোম (মানবদেহ)
মানব বিবর্তন
১ নং ক্রোমোজোম (মানবদেহ)

১ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। এটি মানবদেহের বৃহত্তম ক্রোমোজোম। মানুষের সাধারণত ক্রোমোজোমে দুই সেট থাকে। ১ নং ক্রোমোজোমে ২৪৯ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে। এটার পরিমাণ মানবকোষের ডিএনএর ৯%।

গবেষকগণ প্রত্যেক ক্রোমোজোমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১ সম্ভবত ৪৩১৬টি জীন ধারণ করে।

তথ্যসূত্র

বহিঃসংযোগ 

ক্রোমোজোম (মানবদেহ)
বংশাণুবিজ্ঞান
বংশাণু
ক্লার শিলিংটন

ক্লার শিলিংটন (; জন্ম: ৮ জানুয়ারি, ১৯৮১) উত্তর আয়ারল্যান্ডের বেলফাস্টে জন্মগ্রহণকারী বিশিষ্ট আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি লেগ স্পিন বোলিংয়েও পারদর্শী তিনি। আগস্ট, ১৯৯৭ সাল থেকে টেস্ট, একদিনের আন্তর্জাতিক ও টুয়েন্টি২০ আন্তর্জাতিক খেলছেন। এছাড়াও দলের অধিনায়কেরও দায়িত্ব পালন করেছেন শিলিংটন। ঘরোয়া ক্রিকেটে মালাহাইড ও আলস্টারের প্রতিনিধিত্ব করছেন।

খেলোয়াড়ী জীবন 
খেলোয়াড়ী জীবনের শুরুতে অফ-স্পিনাররূপে আইরিশ দলে তার অন্তর্ভূক্তি ঘটে ও নিচের সারিতে ব্যাটিং করতেন। পরবর্তীতে অন্যতম সফল আইরিশ উদ্বোধনী ব্যাটসম্যানের মর্যাদা পেয়েছেন তিনি। মহিলাদের ক্রিকেটে প্রথম আইরিশ খেলোয়াড় হিসেবে ১০০ খেলায় অংশগ্রহণের গৌরব অর্জন করেন। ২০১৩ সালের আইসিসি মহিলা বিশ্ব টুয়েন্টি২০ বাছাইপর্বে গ্রুপ বি-এর খেলায় জাপানের বিপক্ষে অপরাজিত ১১৪* রান তোলেন।

২০০৩ থেকে ২০১১ সাল পর্যন্ত আয়ারল্যান্ড দলে ওডিআই অধিনায়ক ছিলেন। পাশাপাশি টুয়েন্টি২০ আন্তর্জাতিকেও অধিনায়কত্ব করেছেন।

তথ্যসূত্র

আরও দেখুন 
 লুসি ও’রিলি
 আয়ারল্যান্ড মহিলা ক্রিকেট দল
 ২০১৬ বাংলাদেশ মহিলা ক্রিকেট দলের আয়ারল্যান্ড সফর

আইরিশ মহিলা ক্রিকেটার
১৯৮১-এ জন্ম
জীবিত ব্যক্তি
আয়ারল্যান্ডের মহিলা টেস্ট ক্রিকেটার
আয়ারল্যান্ডের মহিলা একদিনের আন্তর্জাতিক ক্রিকেটার
আয়ারল্যান্ডের মহিলা টুয়েন্টি২০ আন্তর্জাতিক ক্রিকেটার
আয়ারল্যান্ডের মহিলা ক্রিকেট অধিনায়ক
বেলফাস্টের ক্রীড়াবিদ
সরণ প্রবাহ

সরণ প্রবাহ (ইংরেজি: Displacement Current) হল পরিবর্তনীয় বিদ্যুৎ ক্ষেত্রের ফলে উৎপন্ন হওয়া প্রবাহ, যে রাশিটি ম্যাক্সওয়েলের সমীকরণসমূহতে পাওয়া যায়। সরণ প্রবাহের একক বৈদ্যুতিক প্রবাহ ঘনত্বএর রাশির সঙ্গে সমান এবং বৈদ্যুতিক প্রবাহের সঙ্গে একটি চৌম্বক ক্ষেত্র জড়িত থাকার ফলে সরণ প্রবাহের সঙ্গেও একটি চৌম্বক ক্ষেত্র জড়িত থাকে। বৈদ্যুতিক প্রবাহ ইলেকট্রনএর গতির বিপরীতে সরণ প্রবাহ সৃষ্টি হয় তড়িৎ ক্ষেত্রর সময়ের সঙ্গে হওয়া পরিবর্তনের জন্য।

১৮৬১ সালে জেমস ক্লার্ক ম্যাক্সওয়েল তার গবেষণা পত্র On Physical Lines of Force, Part III তে বৈদ্যুতিক প্রবেশ্য মাধ্যমে বৈদ্যুতিক কণাসমূহের সরণের উল্লেখ করলে সরণ প্রবাহের ধারণাটির শুরু হয়। ম্যাক্সওয়েল অ্যাম্পিয়ারের বর্তনী সূত্রের বৈদ্যুতিক প্রবাহের রাশিটির সঙ্গে সরণ প্রবাহের রাশিটি সংযোগ করেন ।১৮৬৫ সালে তার A Dynamical Theory of the Electromagnetic Field শীর্ষক প্রবন্ধে ম্যাক্সওয়েল তড়িচ্চুম্বকীয় তরঙ্গ সমীকরণ রাশিটি উৎপন্ন করেন সরণ প্রবাহের সহায়তায়। এই রাশিটি ব্যুৎপন্ন হওয়া পদার্থবিজ্ঞানের ইতিহাসে এক মাইল খুঁটি হিসাবে পরিগণিত হয় কারণ এই রাশিটি বিদ্যুৎ, চুম্বকত্ব ও পদার্থ বিজ্ঞানকে একত্রিত করে।

ব্যাখ্যা

বৈদ্যুতিক সরণ ক্ষেত্রকে নিচে প্রদত্ত সংজ্ঞায় সংজ্ঞায়িত করা হয়-

যেখানে,
ε0 হল শূন্য মাধ্যমের বৈদ্যুতিক প্রবেশ্যতা
E  হল তড়িৎ ক্ষেত্র প্রাবল্য
P  হল মাধ্যমটির মেরুকরণ

সমীকরণটিতে সময় সাপেক্ষে অবকলন করলে সরণ প্রবাহ ঘনত্ব পাওয়া যায়, যা পরাবিদ্যুৎএ দুটি রাশির দ্বারা গঠিত হয়েছে - 

সমীকরণের সঙ্গে থাকা প্রথম রাশিটিকে অনেকে সরণ প্রবাহ বোঝাতে ব্যবহার করেন, যেহেতু রাশিটির সৃষ্টি কোনো আধানের গতির দ্বারা হয় নি কিন্তু এর সাথে একটি তড়িৎ ক্ষেত্র জড়িত থাকে।
দ্বিতীয় রাশিটি পরাবিদ্যুৎ গঠিত হওয়া মৌলসমূহের মধ্যে হওয়া মেরুকরণএর পরিবর্তনের জন্য সৃষ্টি হয়।

তথ্যসূত্র

তড়িৎ
তড়িৎ প্রবাহ
তড়িৎগতিবিজ্ঞান
তড়িৎচুম্বকত্ব
অপূর্ব দত্ত

অপূর্ব দত্ত ছিলেন একজন বাঙালি শিক্ষাবিদ। তিনি চট্টগ্রামের হাটহাজারীর মির্জাপুর গ্রামে জন্মগ্রহণ করেন। এই শতকে বিশ দশকে সিলেটের মুরারীচাঁদ কলেজের প্রিন্সিপ্যাল ছিলেন। ইংল্যান্ডের কেমব্রিজ বিশ্ববিদ্যালয় থেকে ‘র‍্যাংলার’ পদবি অর্জন করেন। তার রচিত গবেষণামূলক বই Indian Astronomy।

তথ্যসূত্র 

চট্টগ্রাম জেলার শিক্ষাবিদ
গবেষক
বিধাননগর রোড রেলওয়ে স্টেশন

বিধাননগর রোড রেলওয়ে স্টেশন শিয়ালদহ-রানাঘাট লাইন, শিয়ালদহ-ডানকুনি লাইন-এর একটি ব্যস্ত রেলওয়ে স্টেশন। স্টেশনটি পুরোনো 'উল্টোডাঙা রেলওয়ে স্টেশন' নামেও পরিচিত। স্টেশনটি শিয়ালদহ ও দমদম রেলওয়ে স্টেশন-এর মাঝে অবস্থিত একটি রেলওয়ে স্টেশন। এই রেলওয়ে স্টেশনটি বিধাননগর ও উল্টোডাঙা এলাকার রেল পরিষেবা প্রদান করে। স্টেশনটি ভারতীয় রেল-এর পূর্ব রেল জোনের শিয়ালদহ বিভাগের অধীনস্থ এবং স্টেশনটি কলকাতা শহরতলি রেল-এর একটি স্টেশন।

ইতিহাস

১৮৬২ খ্রিষ্টাব্দে এই রেলওয়ে স্টেশনটি নির্মাণ করে 'ইস্টার্ন বেঙ্গল রেলওয়ে'। সেই সময় স্টেশনটি কলকাতা-কুষ্ঠিয়া রেলপথের অংশ ছিল।

বৈদ্যুতিকরণ
১৯৬৩-১৯৬৪ খ্রিষ্টাব্দে এই স্টেশনটির বৈদ্যুতিকরণ করা হয়।

নামকরণ
পশ্চিমবঙ্গের প্রাক্তন মুখ্যমন্ত্রী বিধানচন্দ্র রায়ের উদ্যোগে গঙ্গার লবণাক্ত জল সমেত পলিমাটি পাম্প করে করে নিচু জায়গা ভরাট করে যে শহর গড়ে ওঠে তার নাম হয় 'লবণহ্রদ' বা 'সল্টলেক'। ১৯৭২ খ্রিষ্টাব্দে ভারতের প্রধানমন্ত্রী ইন্দিরা গান্ধির নেতৃত্বে এই লবণহ্রদেই অনুষ্ঠিত হয় ভারতীয় জাতীয় কংগ্রেসের কলকাতা অধিবেশন। সারা ভারত থেকে কংগ্রেস প্রতিনিধিরা ভারতীয় রেলের উল্টোডাঙা স্টেশনের ওপর দিয়েই আসতে থাকেন। ঘটনাচক্রে ওই সময়ই, অর্থাৎ ১৯৭২ খ্রিষ্টাব্দে 'লবণহ্রদ' শহরের নাম পরিবর্তন করে 'বিধাননগর' রাখা হয় এবং 'উল্টোডাঙা' রেলওয়ে স্টেশনের নাম বদল করে নতুন নাম দেওয়া হয় 'বিধাননগর রোড' রেলওয়ে স্টেশন।

যাত্রী পরিবহন
প্রতিদিন এই স্টেশন দিয়ে গড়ে ৯,৭৫,০০০ জন যাত্রী চলাচল করে। এই স্টেশনে উভয় দিকে দিনে ৩২৫টি ট্রেন চলাচল করে। এই স্টেশনে আপ এবং ডাউন সর্বমোট চারটি প্ল্যাটফর্ম রয়েছে।

তথ্যসূত্র

বহিঃসংযোগ

উত্তর চব্বিশ পরগনা জেলার রেলওয়ে স্টেশন
১৮৬২-এ চালু রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
কলকাতা চক্ররেল
১৮৬২-এ ভারতে চালু রেলওয়ে স্টেশন
দমদম জংশন রেলওয়ে স্টেশন

দমদম জংশন রেলওয়ে স্টেশন হল কলকাতা শহরতলি রেল এর একটি জংশন স্টেশন। স্টেশনটি শিয়ালদহ-রানাঘাট-গেদে লাইনএ অবস্থিত। এই স্টেশনটি শিয়ালদহ-কৃষ্ণনগর সিটি, শিয়ালদহ-বনগাঁ-হাসনাবাদ-রানাঘাট লাইন ওশিয়ালদহ-ডানকুনি লাইন এর সঙ্গে যুক্ত। দমদম স্টেশন ভারতীয় রেল এর পূর্ব রেল অংশের একটি স্টেশন। এটি পূর্ব রেল এর একটি গুরুত্বপূর্ণ স্টেশন।

ইতিহাস
স্টেশনটি ১৮৬২ সালে তৈরি করা হয়। এই স্টেশন  নির্মাণ করে ইস্টার্ন  বেঙ্গল রেলওয়ে। স্টেশনটি কলকাতা-কুষ্টিয়া ও দমদম-খুলনা রেলপথ এর সংযোগ ঘটিয়ে ছিল।

বৈদুতীকরণ
১৯৬৩-১৯৬৪ সালে দমদম-রানাঘাট ও দমদম-বনগাঁ লাইন এর বৈদুতীকরণ ঘটানো হয়। এরপর ১৯৬৪-১৯৬৫ সালে দমদম-ডানকুনি লাইন এর বৈদুতীকরণ করা হয়।

যাত্রি পরিবহন
দমদম স্টেশন দিয়ে প্রতিদিন ৫,৭৬,০০০ জন যাত্রী চলাচল করে। এই স্টেশন দিয়ে দিনে উভয় দিকে ৩৫০ এর মত ট্রেন চলাচল করে।

তথ্যসূত্র

পশ্চিমবঙ্গের জংশন রেলওয়ে স্টেশন
উত্তর চব্বিশ পরগনা জেলার রেলওয়ে স্টেশন
কলকাতা শহরতলি রেল স্টেশন
১৮৬২-এ চালু রেলওয়ে স্টেশন
শিয়ালদহ রেল বিভাগ
১৮৬২-এ ভারতে চালু রেলওয়ে স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৬২-এ ভারতে প্রতিষ্ঠিত
কলকাতা চক্ররেল
১০ নং ক্রোমোজোম (মানবদেহ)

১০ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১০ নং ক্রোমোজোমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫০%।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১০ সম্ভবত ৮০০ থেকে ১২০০ টা জীন ধারণ করে।

তথ্যসূত্র

বহিঃসংযোগ 

ক্রোমোজোম (মানবদেহ)
১১ নং ক্রোমোজোম (মানবদেহ)

১১ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১১ নং ক্রোমোজোমে ১৩৫ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৮ সম্ভবত ৭০০ থেকে ১০০০টি জীন ধারণ করে।

সাম্প্রতিক গবেষণায় দেখিয়েছে প্রত্যেক ভিত্তি জোড়ায় গড়ে ১১.৬টি জীন থাকে যা ১৫২৪টি প্রোটিন কোড করতে পারে এবং ৭৬৫টি সুডোজীন ১১ নং ক্রোমোজোমে পাওয়া যায়।

তথ্যসূত্র

বহিঃসংযোগ 

ক্রোমোজোম (মানবদেহ)
১০১৯৫৫ বেনু

বেনু,এপোলো গ্রুপের একটি গ্রহাণু, নাসার লিনিয়ার প্রজেক্টের মাধ্যমে এটি আবিষ্কৃত হয়। পৃথিবীর সাথে এর সংঘর্ষ হওয়ার সম্ভাবনা প্রবল। সেন্ট্রি যা ক্রমাগত সে সকল গ্রহাণু গুলোকে পরীক্ষণ করে চলেছে যে গুলো আগামী শতাব্দীর মধ্যে পৃথিবীর কক্ষপথে ঢুকে পড়তে পারে।
বেনু সম্পর্কে বিস্তারিত তথ্য সংগ্রহের জন্যে নাসা "ওসিরিস রেক্স" মিশন চালনা করেছে, যা গ্রহাণুটির গঠনগত প্রকৃতি ও আকৃতি সম্পর্কে সুষ্ঠু ধারণা দিবে। বর্তমান ধারণা বা হিসেব অনুযায়ী বেনুর পৃথিবীতে আঘাত হানার সময়সীমা ২১৭৫ থেকে ২১৯৬ সালের মধ্যে ধরা হয়। পৃথিবীর সাথে এর সংঘর্ষ হলে সম্ভাব্য প্রতিক্রিয়া হবে প্রায় ১২০০ মেগা টনের কাছাকাছি।

তথ্যসূত্র

বহিঃসংযোগ 
 Earth Impact Risk Summary: 101955 1999 RQ36  (Years: 2169–2199) – JPL near-Earth object website
 Orbit parameters – NASA website
 Temperature History and Dynamical Evolution of (101955) 1999 RQ 36: A Potential Target for Sample Return from a Primitive Asteroid (2011 ApJ 728 L42)
 Physical Properties of OSIRIS-REx Target Asteroid (101955) 1999 RQ36 derived from Herschel, ESO-VISIR and Spitzer observations (arXiv:1210.5370 : 19 Oct 2012)
 The Design Reference Asteroid for the OSIRIS-REx Mission Target (101955) Bennu (arXiv:1409.4704 : 16 Sep 2014)
 101955 Bennu at the JPL Small-Body Database
 Discovery · Orbit diagram · Orbital elements · Physical parameters

নামকরণ করা গ্রহাণু
গ্রহাণুপুঞ্জ
নিকট-পৃথিবীর বস্তু দ্বারা সম্ভাব্য সংঘর্ষ সৃষ্ট ঘটনা
১২ নং ক্রোমোজোম (মানবদেহ)

১২ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ১২ নং ক্রোমোসমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ১২ সম্ভবত ১০০০ থেকে ১৩০০ টা জীন ধারণ করে। এটা তার সাথে সাথে হোমিওবক্স C নামক জীনগুচ্ছ কেও ধারণ করে।

তথ্যসূত্র

বহিঃসংযোগ 

ক্রোমোজোম (মানবদেহ)